**ZÁPISNICA**

**Zo zasadnutia Rady školy pri ZŠ, Janka Kráľa 1, Nová Dubnica, konaného dňa 28. 4. 2022o 16 00. v budove školy**

Účasť: podľa prezenčnej listiny

Termín konania: 28. 4. 2022 o 16,00 hod.

Miesto konania: Základná škola, Janka Kráľa 1 Nová Dubnica

Program: 1. Otvorenie zasadnutia RŠ

1. Zápis do 1.ročníka
2. Rôzne, diskusia
3. Návrh na uznesenie

Zápis o priebehu:

K bodu 1

 Zasadnutie otvorila predsedkyňa Rady školy PaedDr. Mária Galovičová. Privítala prítomných a oboznámila ich s programom zasadnutia. Všetci prítomní s programom súhlasili.

K bodu 2

Nasledujúcim bodom programu bolo vyhodnotenie zápisu do 1. ročníka, ktoré podal riaditeľ školy Mgr. Martin Staňo. Zápis na našej škole sa konal 5. a 6. apríla, v priestoroch školy a zapísali sme 61 prváčikov, z toho 56 by malo reálne nastúpiť do 1. ročníka. Väčšina žiakov má záujem o ŠJ aj o ŠKD. Navrhujeme 3 triedy prváčikov. Dodatočný zápis stále prebieha, rodičia sa môžu informovať na riaditeľstve školy. Správa o zápise do 1. ročníka je k nahliadnutiu na riaditeľstve školy.

K bodu 3

p. Galovičová navrhla schváliť dodatok k štatútu RŠ s menším počtom stretnutí. Návrh v dodatku na schválenie bol minimálne 2 stretnutia RŠ počas jedného školského roka. Členovia RŠ sa mohli vyjadriť k tomuto návrhu a následne väčšinou 6 prítomných členov dodatok schválili.

p. Škrovánek: či už vieme výsledky Testovania 9?

p. Staňo: práve sme ich rozposielali automaticky cez Edupage, ale oficiálne ešte nie sú, úlohy boli zaujímavé, zamerané hlavne na čitateľskú gramotnosť.

p. Kačíková: budete mať veľa detí v ŠKD?

p. Staňo: áno, v ŠKD máme skoro všetky deti je až 8 oddelení, predpokladáme toľko aj budúci školský rok.

p. Kačíková: nemáte problém s energiami?

p. Staňo: zatiaľ nie máme garantovanú cenu na elektrinu ešte na ďalšie 3 roky, aj na teplo máme nízke fixné náklady aj vďaka vysúťaženej cene ktorú získalo mesto.

p. Pažítka: v športovej hale je problém so svietidlami, treba ich vymeniť za úspornejšie ledkové, je tam rozbité okno, bolo by vhodné počas leto pri výmene svietidiel aj okno vymeniť a do spŕch dať háčiky na uteráky

p. Staňo: áno v lete by prebehla výmena svietidiel aj rozbitého okna a taktiež háčiky dáme do šatní.

K bodu 4 Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 28. 4. 2022 o 16, 00 hod. v budove školy**

1. **Rada školy berie na vedomie**
	1. Návrh počtu prijatých žiakov do 1. ročníka a počtu tried v školskom roku 2022/2023\*
2. **Rada školy schvaľuje dodatok k štatútu RŠ**\*

\*Uvedený materiál je k nahliadnutiu k dispozícii u riaditeľa školy Mgr. Martina Staňa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová.

V Novej Dubnici: 29. 4. 2022

Zápisnicu napísal: Mgr. Norbert Potočný ................................................

Zápisnicu overil: Bc. Pavol Pažítka

 .........................................

 Predseda Rady školy